b'\n_START_ARTICLE_\nAdolf Gruden\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini rudni\xc5\xa1kega \xc4\x8duvaja Janeza in gospodinje Marije Gruden rojene Pavli\xc4\x8d. V rojstnem kraju je kon\xc4\x8dal ljudsko \xc5\xa1olo in 5. razredov gimnazije. Zaradi uvajanja italijanskega \xc5\xa1olstva je \xc5\xa1olanje prekinil in se v Gorici leta 1923 ali 1924 zaposlil v Gori\xc5\xa1ki banki, kjer je delal do leta 1928, ko je zaradi fa\xc5\xa1isti\xc4\x8dnega nasilja od\xc5\xa1el v Kraljevino Srbov, Hrvatov in Slovencev ter se zaposlil v Ljubljanski banki v Zagrebu. Leta 1947se je z dru\xc5\xbeino preselil v Karlovec in bil tu do upokojitve uradnik v Narodni banki._NEWLINE_Gruden je \xc5\xbee v Gorici aktivno sodeloval v dru\xc5\xa1tvu Mladika. To svoje delovanje je kasneje nadaljeval v Jugoslaviji. V Karlovcu je leta 1948 obnovil slovensko prosvetno dru\xc5\xa1tvo\xc2\xa0\xc2\xbbSlovenski dom Triglav\xc2\xab, ki je \xc5\xa1telo okoli 200 \xc4\x8dlanov in imelo pevski zbor, orkester harmonikarjev in folklorno skupino ter nastopali so po Hrva\xc5\xa1ki, Sloveniji, zamejstvu in tujini. Gruden je bil predsednik dru\xc5\xa1tva vse do pomladi 1976, ko so ga s te funkcije razre\xc5\xa1ili, mu podelili naslov \xc4\x8dastnega predsednika in ga predlagali za dr\xc5\xbeavno odlikovanje red bratstva in enotnosti, saj je s svojim delom prispeval velik dele\xc5\xbe k utrjevanju vezi med prebivalci Slovenije, Hrva\xc5\xa1ke in zahodne Bosne.'